ผมมีอาการท้องเสียมา 3 วันแล้วครับ ตอนช่วงวันแรก ผมมีอาการท้องเสีย ถ่ายเป็นน้ำ เข้าห้อนน้ำบ่อยมาก หลักจากนั้นมีอาการปวดท้องมากจนทนไม่ไหวจึง ไปพบแพทย์ที่ รพ. แพทย์ได้ตรวจแล้วให้ยามาทาน เป็นยา สปาสโม(Spasmo) บรรเทาอาการปวดเกร็งในช่องท้อง ซึ่งอาการปวดท้องผมหายแล้ว แต่ยังคงมีอาการท้องเสีย จึงอยากทราบว่า ผมสามารถทานยาแก้ท้องเสียควบคู่ไปด้วยได้มั้ย? เพราะอาการท้องเสียเป็นอุปสรรคในการทำงานมากครับคุณ
สวัสดีค่ะ การท้องเสีย อาจเกิดจาก-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-ไม่มีน้ำย่อยในสารอาหารบางชนิด-โรคลำไส้แปรปรวน แต่มักต้องมาเป็นเรื้อรังเกิน 1 เดือนการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาแก้ท้องเสียที่ออกฤทธิ์เพื่อให้หยุดถ่ายค่ะ เพราะในภาวะอาหารเป็นพิษหรือการติดเชื้อในทางเดินอาหารนั้นควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.